WikipĕdiA 


Basa Sunda 


Ti Wikipĕdia Sunda, ĕnsiklopĕdi bĕbas 


Basa Sunda (Za777 JfLil a) nyaĕta basa nu dipakĕ ku 
kurang leuwih 41 juta jalma di wewengkon kulon pulo 
Jawa atawa 13,6 persĕn ti populasi IndonĕsiaJ 1 ^ Basa 
Sunda kaasup kana kulawarga basa Austronĕsia - Malayo- 
Polinĕsia - Malayo Kulon-Polinĕsia - Sundik nu mibanda 
sababaraha dialĕk/logat dumasar padumukan jalmana: 

■ Banten, 

■ Bogor, 

■ Parahyangan, 

■ Ciamis, 

■ eirebon, jeung 

■ Brebes 

Parahiangan tĕh wilayah nu panglobana di Tatar Sunda, 
minangka dialĕk utama (basa lulugu) basa Sunda nu 
diajarkeun ti mimiti Sakola Dasar (SD) nepi ka SMA 
(Sekolah Menengah Atas) sanggeus kaluar kaputusan ti 
Gupernur Jawa Barat.^ 

Basa Sunda 


tmi 7 /L 5 A 

Dipakĕ di 

Indonĕsia 

Wewengkon Jawa Kulon, Banten, Jakarta, 


sabagian Jawa Tengah 
(Indonĕsia) 

Jumlah 

42 yuta 

panyatur 

Rungkun 

Austronĕsia 

basa 

■ Malayu-Polinĕsia 


- Indonĕsia Kulon 


■ Bornĕo Kalĕr Ageung 


■ Basa Sunda 


Status resmi 

Basa resmi 

Jawa Kulon 

di 


Diatur ku 

Teu diatur kalawan resmi 


Kode-kode basa 

ISO 639-1 

su 

ISO 639-2 

sun 

Ethnologue 

SUN (http://www.ethnologue.co 

ĕdisi ka-14: 

m/14/showJanguage.asp?code 


=SUN) 

ISO 639-3 

sun (http://www.sil.org/iso639 


-3/doeumentation.asp?id=sun) 







Sastra 

Dieutat tina 


Kalungguhan Basa Sunda 


Basa Sunda mangrupa basa indung urang Sunda, boh anu dumuk di Jawa Barat, boh di saluareunana nu aya 
teureuh Jawa Barat. Jumlah panyaturna ogĕ kaitung rĕa, malah kaasup basa daĕrah kadua panggedĕna di 
Indonĕsia sanggeus basa Jawa. 


Basa Lulugu 

Sabada puseur dayeuh Karĕsidĕnan Priangan dipindahkeun ti Cianjur ka Bandung, Kalungguhan basa Sunda 
tĕh jadi basa pribumi. Basa Sunda di wewengkon Bandung leuwih luhung kalungguhanana tibatan basa 
Sunda wewengkon sĕjĕnna. Samalah dina Lambaran Nagara ( Staatsblad ) No. 125 Taun 1893, Ayat 6, 
ditetepkeun yĕn "basa pribumi anu diajarkeun di Jawa Barat tĕh nyaĕta "Basa Sunda Bandung". Nya ti harita 
muneulna sesebutan basa sakola, nyaĕta basa anu diajarkeun di sakola-sakola. Ti dinya sesebutan basa 
sakola tĕh robah deui jadi basa lulugu atawa basa baku. Atuh basa Sunda wewengkon Bandung ogĕ robah 
jadi basa Sunda lulugu atawa basa Sunda baku. 


Basa Wewengkon 

Istilah basa lulugu (baku) tĕh kuduna mah dipateungteungkeun jeung basa teu lulugu (teu baku). Ngan 
pĕdah dina kahirupan masarakat Sunda muneul istilah basa Sunda wewengkon minangka lalawanan tina 
basa Sunda lulugu. Ari basa wewengkon lumakuna ukur di wilayah-wilayah nu tangtu wungkul, kadang ku 
urang Bandung mah kurang ngarti lamun urang saluareun Bandung komunikasi ngagunakeun basa 
wewengkon. Dina basa wewengkon tĕh nu hasna lain ukur diksina wungkul, tapi lentong atawa lagu 
kalimahna ogĕ kadang bĕda-bĕda ungga wewengkonna. Contona kieu. 

■ eiamis: kosi (kungsi), euang (urang), tukeur torog (tukeur tambah), jeung sajabana. 

■ Kuningan: nembok (ninyuh), bĕea (kieimpring), dĕwĕk (manĕh), agĕh (tangtu), menit (lieur), 
jeung sajabana. 

■ Jeung wewengkon sĕjĕnna. 

Sajarah 


Mangsa I (samĕmĕh abad ka-16 M) 

Nepi ka taun 1600 Masĕhi, basa Sunda tĕh mangrupa basa nagara di karajaan Salakanagara, Galuh, Kawali, 
jeung Pajajaran. Dina ieu mangsa, basa Sunda kaasupan kana basa Sansakerta saperti anu katĕmbong dina 
prasasti titinggal Purnawarman, malah aksarana ogĕ makĕ aksara Pallawa. Basa Sunda alam harita dipakĕ 
dina widang kanagaraan, kasenian, jeung kahirupan sapopoĕ, loba kitab ageman anu ditulis dina basa Sunda 
sarta ngagunakeun aksara Sunda kuna saperti Naskah Sanghyang Siksa Kandang Karesian, Carita 
Parahyangan, Amanat Galunggung, jeung Guru Talapakan. 


Mangsa II (sabada abad ka-16 M) 





Dina ieu mangsa, tatar Sunda kaeieingan ku Mataram. Nu kapangaruhan panggedena dina widang 
pamarĕntahan, basa, jeung kasusastraan. Dina ieu abad, mimiti aya konsĕp undak-usuk basa nu sarua jeung 
unggah-ungguh boso (Jawa). Lian ti ĕta, basa Sunda loba dimekarkeun dina widang kasusastraan, utamana 
wangun puisi (pup uh). Malah kasusastraan harita (pupuh) dianggap pangagungna ku sabab dipakĕ ku para 
mĕnak jeung eendikiawan alam harita. 


Mangsa III (1800-1900 M) 

Dina ieu mangsa, basa Sunda mimiti kaseselan ku basa Walanda, ngaliwatan para bupati jeung pagawĕ 
Walanda. Mĕmang harita mah wewengkon Sunda tĕh geus aya dina genggeman pamarĕntah Hindia 
Walanda, nya harita medalna buku basa Sunda anu ditulis ku aksara Latĕn tĕh. Basa Sunda mimiti 
dijadikeun ulikan bangsa deungeun utamana bangsa Walanda, salian ti ĕta basa Sunda ogĕ mimiti kaasupan 
basa Malayu deuih. Harita aya katangtuan ti bangsa Walanda sangkan bangsa pribumi, kaasup urang Sunda 
kudu ngagunakeun basa Malayu minangka lingua franca- na (eontona aya dina Wawaean Panji Wulung taun 
1876). 

Mangsa IV (1900-1945 M) 

Dina ieu mangsa, sakola-sakola beuki rĕa, basa Sunda terus digunakeun sarta diajarkeun di sakola-sakola. 
Para panalungtik basa Sunda beuki loba deuih, boh bangsa deungeun atawa urang Sundana sorangan, beuki 
tĕmbong baĕ pangaruh basa Walanda kana basa Sunda tĕh, nepi ka harita mah teu saeutik urang Sunda nu 
nyaritana direumbeuy ku basa Walanda, utamana kaom palajar. Basa Sunda paeampur jeung basa Arab, 
Jawa, Malayu, jeung Walanda dipakĕ dina widang atikan jeung kabudayaan, pikeun nuliskeunana geus prah 
makĕ aksara Latĕn. Dina ieu mangsa, medal pustakamangsa jeung kalawarta dina basa Sunda saperti Papaĕs 
Nonoman (1915), Pasoendan (1917), Poesaka Soenda (1923), jeung Sipatahoenan (1923). 


Mangsa V (1945-kiwari) 

Mangsa ti taun 1945 nepi ka kiwari sok disebut ogĕ mangsa sabada perang , basa Sunda dipakĕ dina 
kahirupan sapopoĕ, pustakamangsa, sastra, kabudayaan, jeung buku-buku atawa kapustakaan. Mangsa ieu 
basa Sunda loba kapangaruhan ku basa Indonĕsia. Dina istilah-istilah basa kosta mĕmĕh asup kana basa 
Sunda tĕh umumna ngaliwatan heula basa Indonĕsia, utamana nu dipakĕ ku masarakat kota, nepi ka aya 
istilah "Sunda kamalayon" geuning, nyaĕta basa Sunda anu reumbeuy kapangaruhan ku basa Malayu 
(Indonĕsia). 

Fonologi 


Unggal basa diwujudkeun ku sora. Ku kituna, ulikan sora basa atawa tata sora sok dijadikeun dasar ulikan 
tulisan atawa tata aksara. Sora nu diulik tĕh teu sagawayah, tapi sora nu diwangun ku alat ueap, anu sok 
disebut sora basa (fon). Sora basa aya nu bĕda kadĕngĕna, aya anu mirip. Sora basa anu kadĕngĕ bĕda atawa 
mirip tur bisa ngabĕdakeun harti keeap disebut fonĕm. Fonĕm so ditulis di antara dua gurat eondong /.../. 
Upamana baĕ, sora /a/, /i/, /u/, /o/, jeung /e/ dina basa Sunda mangrupa fonĕm lantaran opatanana bisa 
ngabĕdakeun harti keeap. Geura tengetan eontona dina pasangan minimal ieu di handapJ^ 

/batak/ 

/bat/k/ 

/batuk/ 

/batok/ 

/batek/ 




Fonĕm dina basa Sunda bisa mibanda rupa-rupa ueapan luyu jeung tempatna dina engang atawa keeap, 
ilaharna teu ngabĕdakeun harti. Variasi ueapan fonĕm anu teu ngadĕdakeun harti disebutna alofon, sarta sok 
ditulis di antara dua kurung siku [...]. Upamana baĕ, sora /o/ dina keeap boboko jeung dina keeap noong aya 
bĕdana. Sora /o/ anu kahiji mah gembleng [o]; ari anu kadua mah teu gembleng, semu ngirung [D]. 

Kiwari, sakumaha di sakabĕh wewengkon Indonĕsia, basa Sunda ditulis dina aksara Latin. Aya tujuh sora 
vokal: a, e (pepet), ĕ, i, o, u, jeung eu; tanpa diftong. Konsonan kawakilan ku aksara b, e, d, g, h, j, k, 1, m, n, 
p, r, s, t, w, y, ny, jeung ng. Konsonan sĕjĕn nu datang ti basa deungeun, misalna basa Arab atawa basa 
Inggris , lolobana dialihbasakeun kana konsonan utama tadi: f -> p, v -> p, sy -> s, sh -> s, z -> j, jeung kh -> 
h. 

Tata Basa 


Tata basa Sunda kaasup anu basajan dibandingkeun basa-basa lainna. Aya sawatara eiri basa Sunda, nyaĕta: 

■ taya parobahan keeap dumasar waktu, anu dina basa Inggris disebut tenses. Pikeun 
nangtukeun waktu, kalimah eukup diwuwuhan ku sawatara keeap saperti kamari, ayeuna , tadi, 
jsb. 

■ teu mibanda gender dina keeap-keeapna. ku kituna taya parobahan dina keeap-keeapna 
lantaran ditujukeun ka gender nu bĕda. 


Sistem Tinulis 


Dina sajarahna, basa Sunda kungsi ditulis ku rupa-rupa aksara, di antarana: 

■ aksara Pallawa atawa aksara Pra-Nagari anu dipakĕ pikeun nuliskeun basa Sangsakerta, 
dipakĕ nepi ka abad ka-7, 

■ aksara Sunda Kuna anu diturunkeun tina aksara Pallawa. 

■ aksara Cacarakan atawa aksara Jawa, saeara umum marengan asupna Islam jeung 
kaadaban Jawa ka eirebon (abad ka-16) jeung Priangan (abad ka-17), 

■ aksara Pegon, utamana di lingkungan pasantrĕn, ku asupna ajaran Islam ti tatar Arab, 

■ aksara Latin, mimiti dipakĕ ahir abad ka-19, diwanohkeun ku pangjajah Walanda. 

Saeara resmi, pamarĕntah Jawa Kulon ngaliwatan Perda taun 2014 geus ngarojong aksara Sunda pikeun 
pakĕeun sapopoĕ. 


Tata Krama 


Tatakrama minangka hiji hal anu ogĕ leket dina basa Sunda, utamana dina dialĕk utamana (Parahiangan). 
Sanajan sawatara nonoman Sunda kiwari nganggap yĕn diajar tatakrama basa Sunda tĕh hĕsĕ, tatakrama 
tetep diajarkeun di sakola-sakola lantaran ku tatakrama ieu diharepkeun sikep silihormat jeung silihajĕnan. 

Gaya Basa 


Kawas basa Indonĕsia, dina basa Sunda ogĕ aya sababaraha gaya basa, eontona: 

■ ngupamakeun ( similĕ ) 

■ lalandian ( mĕtatora ) 

■ mijalma (personitikasi) 

■ rautan ( eutimisme ) 







■ ngasor ( litotĕs ) 

■ rarahulan ( hiperbol ) 

■ kadalon {pleonasme ) 

■ silib-sindir ( alĕgori ) 

■ mindoan ( repetlsi ) 

Sastra 


Basa Sunda euyeub ku rupa-rupa karya sastra, boh anu kiasik atawa anu moderen, di antarana: 

■ Puisi 

1. mantra: jampĕ, singlar, jangjawokan, rajah, asihan, pĕlĕt. 

2. sisindiran: paparikan, wawangsalan, sĕsĕbrĕd 

3. pupuh: 17 Pupuh 

4. kawihjeung kakawihan 

5. guguritan 

6. pupujian 

7. wawaean 

8. earita pantun 

9. Sajak 

■ Prosa 

1. Dongĕng 

2. Novel 

3. Carita Pondok 

4. Drama 

5. Fiksimini 


Tumbu kaluar 


■ Laporan ngeunaan basa Sundati Ethnologue.com (http://www.ethnologue.eom/show_iso639.a 
sp?code=sun) 

■ Kamus Online basa Sunda ti LSS ITB (http://kamus.sabilulungan.org) 

■ Web Diajar Basa Sunda (http://diajarbasasunda.com) 

■ Sunda Kuring (http://sundakuring.niartsdesign.com) 

■ Sawala atanapi Diskusi di Sunda Kuring (http://sundakuring.niartsdesign.com/forum) 

■ Sudaryat, Yayat. Tata Basa Sunda Kiwari. 2011. Bandung: Yrama Widia. 


Dieutat tina 


1. Lutfiyani, Lulu (2016). Kamus Genggam 
Bahasa Sunda (https://books.google.co. id/b 
ooks?id=uTKyDgAAQBAJ&printsec=frontco 
ver&dq=bahasa+sunda&hl=id&sa=X&ved=0 
ahUKEwig4Jvfv7zoAhXXWisKHRA-DoUQ6 
AEIMzAB#v=onepage&q=bahasa%20sunda 


&f=false). Jakarta: Frasa Lingua. p. 2. 

ISBN 9786026475275. Diakses tanggal 26 
Maret 2020. 

2. Luthfiyani, Lulu (2016). Kamus Genggam 
Bahasa Sunda (https://books.google.co.id/b 
ooks?id=uTKyDgAAQBAJ&printsec=frontco 
ver&dq=sunda&hl=id&sa=X&ved=OahUKEwj 






9nYPJ88TpAhUZXisKHUqbCNMQ6AEIKDA 3. Sudaryat, Yayat. Tata Basa Sunda Kiwari. 
A#v=onepage&q=sunda&f=false). Jakarta: 2011. Bandung: Yrama Widia. 

Frasa Lingua, Arvin Mahardika, Tsalaisye 
N.F. p. 1. ISBN 9786026475275. Diakses 
tanggal (disungsi - 21 Mei 2020). 


^ Artikel ieu mangrupa taratas, perlu disampurnakeun. Upami sadĕrĕk uninga langkung paos 

perkawis ieu, dihaturan kanggo ngalengkepan (https://su.wikipedia. 0 rg/w/index. php?title=Basa_Sun 
da&action=edit). 


Dieomot ti "https://su.wikipedia. 0 rg/w/index. php?title=Basa_Sunda&oldid=600949" 


Kaea ieu panungtungan diĕdit 31 Mĕi 2020, jam 23.31. 

Tĕks ditangtayungan ku Creative Commons Attribution-ShareAlike Lieense; katangtuan tambahan lianna bisa 
dilarapkeun ogĕ. Baea Katangtuan Pamakĕan pikeun leuwih lengkep. 





















